B :Neqqar d ass amenzu n tkerza, nekkni yal taddart tesɛa tawcult ttwaxelqen deg tfellaḥt d imawlan n tfellaḥt ma yella ur teffiɣ ara twacult-nni ad tekrez ur netteffeɣ ara, mi teffeɣ ad fɣen wiyaḍ nettawi yid-neɣ ṣbeḥ mi ara ad neffeɣ izgaren ara ikerzen, ad awin taɣerbalt deg-s tazzart, tizmit n uxerrub akked temẓin, awren n uxerrub mi ara yeddez ad neẓẓu timẓin-nni akked uxerrub-nni, ma d axerrub-nni yedzen di tessirt ad as-nɛell zzit ajdid ucamlal ad nawi tazzrt yid-neɣ ad nečč iɛeggalen n taddart dinna nxeddem aḍref [ađrəf] daxel-is nessedday ula d rremman acu-ɣer imi rremman yeɛmer aṭas n yiɛeqqayen neqqar-as :«ncelleḥ ad tɛemmer tfellaḥt-agi, ad iɛemmer wexxam akken tɛemmer tremmant-agi», syinna ɣef lfatur ad nawi seksu d ubiṣar i ifellaḥen. Nesɛa yiwet n lɛada icudden ɣer wakal acu-ɣer akal d ayen yeɛzizen, d ayen ur tettaǧǧaḍ ara ɣas ma ɣlin idammen, mi ara yeḍher uqcic amecṭuḥ taddert kamel ad teḥḍer ad zlun azger i lweɛda, ass-nni ṣbeḥ uqbel ad yeḍher nettawi-d iḍebbalen, tamɣart-nni iqublen aqcic-nni ad truḥ d iḍebbalen-nni s tyita ad tawi yid-s aqedduḥ n wesɣar deg-s tiberra n lmal ad awin akal n tlisa mi ara ad d-uɣal ɣer dinna ad nessuffeɣ ameḍhar-nni, ṣneɛ-nni ad yerǧu dinna mi ara yesseḍher aqcic-nni tiqqit-nni n idammen ara ad d-yeɣlin ad ɣlin ɣer wakal-nni, ass-nni mi ara ad awḍen telt-yyam ad arren akal-nni alamma d amekkannni n tlisa anida i t-id-wwin,acu-ɣer? Idammen-nni id yeɣlin seg weqcic-nni ass-nni mi yeḍher asmi ara yimɣur nɛeddel-as nnif ad yesɛu nnif ad yesɛu lḥerma d leqder ad yesɛu nnif 155